Боян Бойчев
Аз ще бъда там

chitanka.info

Играят своя танц забързан свещите

С отлитащите стъпки на забравени години.

След мене са нощта и бурите. Насреща

Всичко чезне в огнена мъгла неумолима.

И само ти си някаква звездичка от надежда,

Че има смисъл отреденият ми миг живот,

И само ти ме караш през мъглата да се вглеждам,

Да се надбягвам с времето, с фаталния му ход.

Да, не съм богат. Но на рождения си ден

Затова на теб подарък искам да ти дам.

Знам, че не е много. Ала ти подарявам мен.

На незапалените свещи любовния им плам.

Защото вдигнеш ли очи с мечта за слънчев ден,

Ако погледнеш през мъглата, аз ще бъда там.

22.07.2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.